ประกาศคณะกรรมการกํากับและส่งเสริมการประกอบธุรกิจประกันภัยเรื่อง มาตรการผ่อนผันสําหรับบริษัทประกันวินาศภัยที่มีค่าสินไหมทดแทนน้ําท่วมพ.ศ. 2557------------------------------------- อาศัยอํานาจตามความในมาตรา 27 มาตรา 27/4 วรรคสอง มาตรา 37 (2) และมาตรา 49 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 2/2557 เมื่อวันที่ 28 กุมภาพันธ์ พ.ศ. 2557 คณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง มาตรการผ่อนผันสําหรับบริษัทประกันวินาศภัยที่มีค่าสินไหมทดแทนน้ําท่วม พ.ศ. 2557"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้ "คณะกรรมการ" หมายความว่า คณะกรรมการกํากับและส่งเสริมการประกอบธุรกิจประกันภัย "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักร "ค่าสินไหมทดแทนน้ําท่วม" หมายความว่า ค่าสินไหมทดแทนที่บริษัทจ่ายหรือจะต้องจ่ายให้แก่เจ้าหนี้ตามสัญญาประกันภัยสําหรับความสูญเสียหรือความเสียหายต่อทรัพย์สินที่เอาประกันภัยอันเกิดจากน้ําท่วมที่เกิดขึ้นในระหว่างวันที่ 1 กรกฎาคม พ.ศ. 2554 ถึงวันที่ 31 ธันวาคม พ.ศ. 2554ข้อ ๔ การคํานวณเงินกองทุน การประเมินมูลค่าสํารองค่าสินไหมทดแทน หรือการฝากเงินธนาคารประเภทออมทรัพย์หรือประเภทกระแสรายวัน ที่บริษัทจัดสรรไว้สําหรับสินทรัพย์หนุนหลังและมีไว้เพื่อการจ่ายค่าสินไหมทดแทน สําหรับบริษัทที่มีค่าสินไหมทดแทนน้ําท่วม ที่ได้รับการผ่อนผันจากคณะกรรมการตามประกาศนี้ ให้เป็นไปตามที่กําหนดในประกาศนี้ และประกาศคณะกรรมการกํากับและส่งเสริมการประกอบธุรกิจประกันภัยอื่น ในกรณีที่ประกาศอื่นขัดหรือแย้งกับประกาศนี้ให้ใช้ประกาศนี้แทนข้อ ๕ บริษัทที่มีค่าสินไหมทดแทนน้ําท่วมอาจขอให้คณะกรรมการผ่อนผันในเรื่องหนึ่งเรื่องใด ดังต่อไปนี้ ตามแต่กรณี (1) ให้บริษัทได้รับยกเว้นไม่ต้องนําสํารองค่าสินไหมทดแทนน้ําท่วมมาใช้ในการคํานวณเงินกองทุนสําหรับความเสี่ยงด้านการประกันภัย (2) ให้นับเงินกู้ยืมที่มีลักษณะดังต่อไปนี้ เป็นเงินกองทุนชั้นที่ 2 และให้นับเป็นเงินกองทุนเกินกว่าจํานวนเงินกองทุนชั้นที่ 1 ได้ (ก) กําหนดระยะเวลาชําระหนี้ต้องไม่น้อยกว่าสิบปี และห้ามชําระหนี้ก่อนครบกําหนด เว้นแต่ บริษัทเพิ่มทุนแล้วเสร็จตามหลักเกณฑ์ และเงื่อนไขที่นายทะเบียนกําหนด (ข) กําหนดให้เจ้าหนี้ผู้ให้กู้ยืมใช้สิทธิรับชําระหนี้เป็นลําดับสุดท้าย หากบริษัทเลิกกิจการ และ (ค) เงื่อนไข และข้อตกลงตามสัญญากู้ยืมได้รับความเห็นชอบจากนายทะเบียน (3) ให้ได้รับยกเว้นไม่ต้องนําค่าเผื่อความผันผวน ณ ระดับความเชื่อมั่นเปอร์เซ็นต์ไทล์ที่เจ็ดสิบห้ามาใช้ในการประเมินมูลค่าสํารองค่าสินไหมทดแทนน้ําท่วมก่อนการเอาประกันภัยต่อ และสํารองค่าสินไหมทดแทนน้ําท่วมสุทธิหลังการเอาประกันภัยต่อ ทั้งนี้ ให้บริษัทต้องแสดงรายละเอียดการประเมินสํารองค่าสินไหมทดแทนน้ําท่วม ไว้ในรายงานประจําปีการคํานวณความรับผิดตามกรมธรรม์ประกันภัย หรือ (4) ให้มีเงินฝากธนาคารประเภทออมทรัพย์หรือประเภทกระแสรายวันที่บริษัทมีไว้เพื่อการจ่ายค่าสินไหมทดแทนน้ําท่วมและบริหารสภาพคล่องของกิจการของบริษัท มีจํานวนรวมกันเกินร้อยละห้าของจํานวนสินทรัพย์หนุนหลังของบริษัทก็ได้ การยื่นขอผ่อนผันตามวรรคหนึ่ง บริษัทต้องยื่นขอต่อคณะกรรมการผ่านสํานักงานภายในวันที่ 31 มีนาคม พ.ศ. 2557 ทั้งนี้ คณะกรรมการจะกําหนดระยะเวลาผ่อนผันให้ไม่เกินวันที่ 31 มีนาคม พ.ศ. 2558ข้อ ๖ บริษัทที่ขอผ่อนผันต่อคณะกรรมการตามข้อ 5 ต้องมีลักษณะ ดังต่อไปนี้ (1) มีค่าสินไหมทดแทนน้ําท่วมเป็นจํานวนมากกว่าหนึ่งหมื่นล้านบาท (2) จ่ายค่าสินไหมทดแทนน้ําท่วมไปแล้วไม่น้อยกว่าจํานวน ดังต่อไปนี้ (ก) กรณีการรับประกันภัยตรงไม่น้อยกว่าร้อยละเจ็ดสิบห้าของจํานวนสินไหมทดแทนน้ําท่วมทั้งหมดที่ผู้เอาประกันภัยเรียกร้อง (ข) กรณีการรับประกันภัยต่อไม่น้อยกว่าร้อยละห้าสิบของจํานวนสินไหมทดแทนน้ําท่วมทั้งหมดที่ผู้เอาประกันภัยต่อเรียกร้อง และ (3) มีแผนการดําเนินการแก้ไขฐานะการเงินและดําเนินการจ่ายค่าสินไหมทดแทนน้ําท่วมให้แล้วเสร็จภายในวันที่ 31 มีนาคม พ.ศ. 2558 โดยรายงานความคืบหน้าการดําเนินการตามแผนต่อคณะกรรมการผ่านสํานักงานทุกสามเดือน ในกรณีที่บริษัทไม่ดําเนินการหรือดําเนินการไม่เป็นไปตามแผนที่กําหนดไว้ คณะกรรมการอาจยกเลิกการผ่อนผันตามข้อ 5 ได้ข้อ ๗ ให้บริษัทที่มีค่าสินไหมทดแทนน้ําท่วมซึ่งได้รับการผ่อนผันจากคณะกรรมการตามข้อ 5 จัดทํารายงานการดํารงเงินกองทุนเพิ่มเติมจากวิกฤตการณ์อุทกภัยตามแบบแนบท้ายประกาศนี้ เป็นรายไตรมาส (เดือนมีนาคม เดือนมิถุนายน และเดือนกันยายน) และรายปี ให้บริษัทยื่นรายงานตามวรรคหนึ่ง ต่อคณะกรรมการผ่านสํานักงานตามเงื่อนไขและระยะเวลา ดังต่อไปนี้ (1) รายงานรายไตรมาส ให้ยื่นภายในสี่สิบห้าวันนับแต่วันสิ้นไตรมาส ทั้งนี้ รายงานรายไตรมาส ไตรมาสที่ 2 พ.ศ. 2557 ต้องผ่านการสอบทานจากผู้สอบบัญชีรับอนุญาตและรับรองโดยนักคณิตศาสตร์ประกันภัย โดยให้ยื่นภายในหกสิบวันนับแต่วันสิ้นไตรมาส (2) รายงานรายปีที่ผ่านการตรวจสอบจากผู้สอบบัญชีรับอนุญาตและรับรองโดยนักคณิตศาสตร์ประกันภัย ให้ยื่นภายในสี่เดือนนับแต่วันสิ้นปีปฏิทินผู้มีอํานาจลงนาม - ประกาศ ณ วันที่ 26 มีนาคม พ.ศ. 2557 รังสรรค์ ศรีวรศาสตร์ปลัดกระทรวงการคลังประธานคณะกรรมการกํากับและส่งเสริมการประกอบธุรกิจประกันภัย